galenus.de-curandi-ratione-per-venae-sectionem 11
Τὴν αὐτὴν δὲ γνώμην ἴστε με καὶ περὶ γυναικῶν ἔχοντα τῶν ἐπεσχημένων τὴν ἔμμηνον κάθαρσιν . οὐδὲ γὰρ οὐδ’ ἐπὶ τούτων ἀναβάλλεσθαι χρὴ τὴν κένωσιν . οὐ μὴν ἀναγκαῖόν γε σχάσαι τὴν φλέβα . καὶ γὰρ αἱ τῶν σφυρῶν ἀποχαράξεις ἱκαναὶ κενῶσαι τὸ περιττὸν , ἔχουσαί τι καὶ ἄλλο προτρεπτικὸν εἰς τὴν τῶν ἐμμήνων κίνησιν , ὥσπερ γε καὶ αἱ κατὰ τὰ σφυρὰ καὶ τὰς ἰγνύας φλεβοτομίαι . τὰς γὰρ ἐξ ἐπισχέσεως καταμηνίων ἀπὸ τῶν σκελῶν πάντως κενώσεις , εἴτε φλέβα χρὴ τέμνειν , εἴτ’ ἀποσχάζειν . ἀντισπᾶν γὰρ εἴωθεν ἡ ἐξ ἀγκῶνος φλεβοτομία τὰς τῶν γυναικῶν καθάρσεις , ἀθροίζουσι δὲ καὶ τούτων αὐτῶν ὅσαι μὲν λευκότεραι λεπτότερον αἷμα , καὶ διὰ τοῦτο ταῖς ἀπὸ τῶν σφυρῶν ἀμυχαῖς ὀνίνανται μάλιστα . τὰς μελαντέρας δὲ φλέβας τέμνων θεράπευε . παχύτερον γὰρ ἀθροίζουσιν αἷμα καὶ μελαγχολικώτερον , ἔτι δὲ μᾶλλον ἂν μεγάλας ἔχειν φαίνωνται τὰς φλέβας . ὑπάρχει δὲ τοῦτο ἰσχνοτέραις τε καὶ μελαντέραις . εὐσάρκοις δὲ καὶ λευκαῖς σμικρότης τῶν φλεβῶν , ἐφ’ ὧν ἀποσχάζειν ἄμεινον τὰ σφυρὰ τοῦ τέμνειν τὴν φλέβα . καὶ γὰρ καὶ μικρὰς αὗται τὰς ἐν τοῖς σκέλεσι φλέβας ἔχουσιν , ὥστε οὐδὲ ῥεῖ τὸ σύμμετρον , εἰ καὶ καλῶς τμηθείη . οὐ χρὴ δὲ ὑμᾶς καταφρονεῖν φλεβοτομίας ὡς οὐκ ἀντισπαστικοῦ βοηθήματος , ἑωρακότας ἐμὲ πολλάκις ἐπὶ τῆς ἐκ ῥινῶν αἱμοῤῥαγίας , ὅταν ᾖ σφοδρὰ , χρώμενον τῷ βοηθήματι καὶ παύοντα τὴν ῥύσιν αὐτίκα . προσήκει δ’ , ὡς ἐθεάσασθε , μὴ περιμένειν εἰς ἔσχατον ἀφικέσθαι καταπτώσεως τὴν δύναμιν , ἀλλ’ ὅταν ἤδη δοκῇ κεκενῶσθαι μὲν τὸ σύμμετρον , ἡ δ’ ὁρμὴ τῆς φορᾶς τοῦ αἵματος ἰσχυρὰ διαμένῃ , τέμνειν ἐν ἀγκῶνι φλέβα , δεξιοῦ μὲν αἱμοῤῥαγοῦντος μυκτῆρος τῇ δεξιᾷ χειρὶ , θατέρου δὲ κατὰ τὴν ἀριστεράν · ἅμα δὲ τοῦτο τῷ ἔργῳ καὶ τοῖς κώλοις περιβάλλειν δεσμοὺς ἐκ ταινίων ἢ ἐρίων καὶ συκίαν ὑποχονδρίῳ προσβάλλειν ᾧ κατ’ εὐθύ · ταῦτα γὰρ καὶ ἡμεῖς ποιοῦντες , ὡς ἴστε , διαπαντὸς ἐπέσχομεν τὰς ἐκ ῥινῶν αἱμοῤῥαγίας , πειρασθέντες ἔμπροσθεν ὧν ﻿ γεγράφασιν εἴς τε τὰς ῥῖνας ἐκτιθεμένων φαρμάκων , ἐπί τε τοῦ μετώπου καταχριομένων πάντων ἀσθενῶν . ὥστε πρὸς τοῖς εἰρημένοις περὶ φλεβοτομίας ἔμπροσθεν καὶ τοῦτο καταβάλλει τὸν Μηνοδότου λόγον , ἡγουμένου τὴν πληθωρικὴν ὀνομαζομένην συνδρομὴν ἀναμιμνήσκειν ἡμᾶς τοῦ βοηθήματος . ἡ γὰρ εἰρημένη νῦν διάθεσις ἐναντία σαφῶς ἐστὶ τῇ πληθωρικῇ . παραλαμβάνομεν δ’ ἐπ’ αὐτῆς τὴν φλεβοτομίαν οὐχ ὡς κενωτικὸν , ἀλλ’ ὡς ἀντισπαστικὸν βοήθημα .
Lemmas: ὁ αὐτός δέ γνώμη οἶδα ἐγώ καί περί γυνή ἔχω ὁ ἐπέχω ὁ ἔμμηνος κάθαρσις . οὐδέ γάρ οὐδέ ἐπί οὗτος ἀναβάλλω χρή ὁ κένωσις . οὐ μήν ἀναγκαῖος γε σχάζω ὁ φλέψ . καί γάρ ὁ ὁ σφυρόν ἀποχάραξις ἱκανός κενόω ὁ περισσός , ἔχω τις καί ἄλλος προτρεπτικός εἰς ὁ ὁ ἔμμηνος κίνησις , ὥσπερ γε καί ὁ κατά ὁ σφυρόν καί ὁ ἰγνύα φλεβοτομία . ὁ γάρ ἐκ ἐπίσχεσις καταμήνιος ἀπό ὁ σκέλος πάντως κενόω , εἴτε φλέψ χρή τέμνω , εἴτε ἀποσχάζω . ἀντισπάω γάρ εἴωθα ὁ ἐκ ἀγκών φλεβοτομία ὁ ὁ γυνή κάθαρσις , ἀθροίζω δέ καί οὗτος αὐτός ὅσος μέν λευκός λεπτός αἷμα , καί διά οὗτος ὁ ἀπό ὁ σφυρόν ἀμυχή ὀνίνημι μάλα . ὁ μελάντερος δέ φλέψ τέμνω θεραπεύω . παχύς γάρ ἀθροίζω αἷμα καί μελαγχολικός , ἔτι δέ μάλα ἐάν μέγας ἔχω φαίνω ὁ φλέψ . ὑπάρχω δέ οὗτος ἰσχνός τε καί μελάντερος . εὔσαρκος δέ καί λευκός μικρότης ὁ φλέψ , ἐπί ὅς ἀποσχάζω ἀγαθός ὁ σφυρόν ὁ τέμνω ὁ φλέψ . καί γάρ καί μικρός οὗτος ὁ ἐν ὁ σκέλος φλέψ ἔχω , ὥστε οὐδέ ῥέω ὁ σύμμετρος , εἰ καί καλός τέμνω . οὐ χρή δέ σύ καταφρονέω φλεβοτομία ὡς οὐ ἀντισπαστικός βοήθημα , ὁράω ἐγώ πολλάκις ἐπί ὁ ἐκ ῥίς αἱμορραγία , ὅταν εἰμί σφοδρός , χράω ὁ βοήθημα καί παύω ὁ ῥύσις αὐτίκα . προσήκω δέ , ὡς θεάομαι , μή περιμένω εἰς ἔσχατος ἀφικνέομαι κατάπτωσις ὁ δύναμις , ἀλλά ὅταν ἤδη δοκέω κενόω μέν ὁ σύμμετρος , ὁ δέ ὁρμή ὁ φορά ὁ αἷμα ἰσχυρός διαμένω , τέμνω ἐν ἀγκών φλέψ , δεξιός μέν αἱμορραγέω μυκτήρ ὁ δεξιός χείρ , ἕτερος δέ κατά ὁ ἀριστερός · ἅμα δέ οὗτος ὁ ἔργον καί ὁ κῶλον περιβάλλω δεσμός ἐκ ταινίον ἤ ἔριον καί συκία ὑποχόνδριος προσβάλλω ὅς κατά εὐθύς · οὗτος γάρ καί ἐγώ ποιέω , ὡς οἶδα , διαπαντός ἐπέχω ὁ ἐκ ῥίς αἱμορραγία , πειράω ἔμπροσθεν ὅς ﻿ γράφω εἰς τε ὁ ῥίς ἐκτίθημι φάρμακον , ἐπί τε ὁ μέτωπον καταχρίω πᾶς ἀσθενής . ὥστε πρός ὁ λέγω περί φλεβοτομία ἔμπροσθεν καί οὗτος καταβάλλω ὁ Μηνόδοτος λόγος , ἡγέομαι ὁ πληθωρικός ὀνομάζω συνδρομή ἀναμιμνῄσκω ἐγώ ὁ βοήθημα . ὁ γάρ λέγω νῦν διάθεσις ἐναντίος σαφής εἰμί ὁ πληθωρικός . παραλαμβάνω δέ ἐπί αὐτός ὁ φλεβοτομία οὐ ὡς κενωτικός , ἀλλά ὡς ἀντισπαστικός βοήθημα .